Twee veldwagters van die Krugerwildtuin is in hegtenis geneem weens beweerde betrokkenheid by renosterstropery.
Volgens William Mabasa, woordvoerder van die wildtuin, was die twee veldwagters in Houtboschrand, noord van Satara, werksaam.
Die twee verdagtes is Maandagoggend in hegtenis geneem ná 'n ondersoek deur SANParke se omgewingsmisdaad-ondersoekeenheid en die polisie. Hulle word daarvan verdink dat hulle in Mei vanjaar 'n witrenoster geskiet en onthoring het.
Toeriste het verlede maand skote gehoor in die Houtboschrand-omgewing waarna 'n renosterkarkas in die veld gevind is. Die twee verdagtes was in die area ontplooi ten tyde van die voorval.
Glenn Phillips, uitvoerende bestuurder van die wildtuin, het die ondersoekspan geloof en gesê daar is geen plek vir korrupsie en kriminaliteit in hul geledere nie. "Ons is baie teleurgesteld dat van ons lede die vertroue van Suid-Afrikaners en natuurliefhebbers verraai." Die twee verdagtes sal binnekort in die hof verskyn.
Intussen is nog drie vermeende stropers Maandag in hegtenis geneem nadat veldwagters verdagte spore agternagesit het. Die verdagtes was in besit van 'n hoëkaliber-jaggeweer, toerusting wat vir stropery gebruik word en ammunisie.
mooi net jammer die renoster is nogsteeds dood. Hoop hulle word swaar gestraf.
Nou wat anders het jy verwag. Ek is geskok dat dit nie die eerste plek is waar jy begin soek het nie.
Straf hulle SWAAR!!
Wys jou weereens dat jy hulle nie kan vertrou nie. Sodra hulle 'n quick buck kan maak is hulle in op die deal. Kry ander ouens om te help vir wie bribes en geld nie als is nie. Swak!!!